ฉีดยา Dmpa ชนิด 3 เดือน เมื่อมีประจำเดือน ในช่วงเดือนนั้นๆ มีความจำเป็นต้องคุมเรื่องการมีเซ็กก่อน และหลังประจำเดือนมา แบบระยะปลอดภัยหรือเปล่าค่ะ หรือยาที่ฉีด ยับยั้งการตั้งครรภ์ได้มากน้อยแค่ไหน กังวล เรื่องการตั้งครรภ์มากค่ะ เพราะการฉีดยา มักมีประจำเดือนกะปริบกะปรอยบ้างเป็นบางเดือนก็ไม่มาเลย เลยไม่รู้ว่า โอการตั้งครรภ์ มีมากน้อยแค่ไหน
สวัสดีค่ะ หากได้ฉีดยาคุมกำเนิดภายในไม่เกิน 5 วันนับจากวันแรกที่มีประจำเดือนมา ยาฉีดก็จะออกฤทธิ์ในการป้องกันการตั้งครรภ์ได้ทันที โดยจะช่วยป้องกันการตั้งครรภ์ได้มากกว่า 99% หรือมีโอกาสตั้งครรภ์เพียง 0.2% หรือประมาณ 2 คนใน 1000 คน ดังนั้น โอกาสในการตั้งครรภ์จึงถือว่าน้อยมากค่ะการออกฤทธิ์ของยาฉีดคุมกำเนิดนั้น จะไปยับยั้งการตกไข่ ทำให้เยื่อบุโพรงมดลูกบางตัวไม่เหมาะสมแก่การฝังตัวของไข่ และทำให้มูกที่ปากมดลูกมีความเหนียวข้น ส่งผลให้ตัวอสุจิผ่านเข้าไปในมดลูกได้ยาก ดังนั้นเมื่อฉีดยาคุมกำเนิด การตกไข่ก็ไม่น่าเกิดขึ้น ดังนั้น การนับระยะปลอดภัยจึงไม่สามารถนำมาใช้ได้สำหรับผลข้างเคียงของยาฉีดคุมกำเนิดที่พบได้บ่อยคือ การมีเลือดออกกะปริดกะปรอย ประจำเดือนมาบ่อย ประจำเดือนมานาน แต่มักพบในช่วง 1-2 เข็มแรก หลังจากนั้น ประจำเดือนมักจะขาดหายไป